AQShda yuz bergan ayiq ishtirokidagi YTHda uch kishi halok bo‘ldi

AQShning Kolorado shtatidagi shosseda furgonning ayiq bilan to‘qnashishi oqibatida sodir bo‘lgan yo‘l-transport hodisasi oqibatida uch kishi halok bo‘ldi, yana bir necha kishi jarohatlandi. Bu haqda “RIA Novosti” xabar bermoqda.

Hodisa 29-sentabr, juma kuni mahalliy vaqt bilan tungi soat 3:30 da sodir bo‘lgan. Halok bo‘lganlar orasida yetti va 15 yoshli ikki nafar bola ham bor.
Jarohatlanganlar kasalxonaga olib ketilgan. Furgonning ayiq bilan to‘qnashishi sabablariga oydinlik kiritilmagan.
Politsiya hodisa yuzasidan tekshiruv olib bormoqda. Dastlabki ma’lumotlarga ko‘ra, YTH oqibatida halok bo‘lganlar va jarohatlanganlar o‘zaro qarindosh bo‘lgan.